**Meduza galbenă**

*Andrei Șerbănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unde lunaticii dansează și moartea nu clipește

Priveam păgân prin lupă infinitul peste culmi,

Monarhul jubilează mascarada ce-mpletește

O lume neumblată și ascunsă de-alte lumi.

Lumina-i mai ilustră peste-a apelor palate

Si ceru-ngenunchează sub al bestiilor trap,

Podoabe neursite de fantasme catafracte

Împing meduza galbenă prin spade de smarald.

Un vis parcă-mi șoptește – o imagine-mi apare

Și ce deochi zadarnic mă îndeamnă la destin!...

Meduze grădinarul saltă-n dealuri zburătoare

Cum opium arde-n pipă și ochii curg în vin.

Priveam păgân prin lupă infinitul peste culmi

Într-o lume neumblată și ascunsă de-alte lumi,

Monarhul jubilează mascarada ce-mpletește

Lunatici ce dansează când moartea nu clipește.